召赴天章寶文閣觀御集賜御書飛白扇子羣玉殿錫宴
作者：胡宿
朝代：宋

paragraphs: 阿閣藏仙籍，英輿侍睟儀。
珍函開二典，聖藻煥重離。
河洛斯文在，盤盂乃訓垂。
寶跗親許視，瑞物遍容窺。
白鳳隨毫舉，蒼龍應墨奇。
好文逢漢后，觀象值庖犧。
溢幅榮分賜，班觴曲示慈。
柏梁晨煦洽，仙莢晝陰移。
和樂韶音美，承平鎬酒遲。
再陪瑶水宴，千載慶茲時。